จัดไป JASIF เตรียมปันผลอีกระรอก0.24 บ.-JASรับอานิสงส์ด้วย
จัดไป JASIF ปันผลอีกระรอก 0.24 บ.-JAS รับอานิสงส์ด้วย
8 พ.ค. 2560

ผู้สื่อข่าวรายงานว่า กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF บริษัทประกาศจ่ายปันผลครั้งที่ 9 งวดดำเนินงานวันที่ 1 ม.ค.60-31มี.ค.60 เป็นเงินสด 0.24 บาทต่อหน่วย โดยจะขึ้นเครื่องหมาย XD ไม่ได้รับสิทธิปันผลในวันที่ 18 พ.ค.60 และกำหนดจ่ายเงินปันผลในวันที่ 6 มิ.ย.60
ทั้งนี้การประกาศจ่ายปันผลดังกล่าวคาดจะส่งผลดีต่อ บริษัทจัสมิน อินเตอร์เนชั่นแนล จำกัด (มหาชน) หรือ JAS เนื่องจากบริษัทเป็นผู้ถือหุ้นใหญ่ JASIF โดยถือหุ้นจำนวน 1,833.15 ล้านหุ้น หรือสัดส่วน 33.33%
ขณะที่ล่าสุด JAS รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) มีกำไรสุทธิ 693.25 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 718.55% จากปีช่วงเดียวกันของปีก่อนมีกำไรสุทธิ 84.69 ล้านบาท หรือมีกำไรสุทธิ 0.01 บาทต่อหุ้น